Understanding Table Joins using SQL - CodeProject 10,879,972 members (97,580 online)
Last Visit: 31-Dec-99 18:00 Last Update: 21-Sep-14 0:47Refresh1 Hier is jou kans om die silwerdoek te haal | Maroela Media
Die fliekweergawe, Nul is nie niks nie, is ŉ hartsverhaal oor die lewe, die dood, familie, vriende, liefde en hoop. Dis die verhaal van drie vriende, Hoender, Drikus en Chris, wat saam staan om Drikus se laaste droom te bewaarheid – om ŉ zombiefliek te maak.
Tydens hierdie proses begin Hoender sy pa se dood verwerk, hy maak nuwe vriende, kry selfvertroue en leer dat sy eie talente ook van waarde is. Drikus se lus vir die lewe, uithouvermoë en deursettingsvermoë bring die halfdooie gemeenskap bymekaar en blaas nuwe lewe en hoop in die dorp.
Die rolprentspan, met Stefan Enslin, van Strikdas-faam, en Lizé Vosloo as vervaardigers en Morné du Toit as regisseur, is op soek na meisies tussen die ouderdomme van 11 en 13 jaar, asook seuns tussen die ouderdomme van 11 en 13 jaar om die oudisies by te woon.
Johannesburg: 9 en 10 April 2016
Plek: Ballywoods Office Park, Bryanston.
Kaapstad: 16 en 17 April 2016
Plek: Sal bevestig word
Hoender – ŉ Eenkantkind en hoenderboertjie (seun)
Drikus – Hy is bang vir niks en ŉ aspirant fliekmaker. Hy lei ook aan Hodgkins se siekte (seun)
Chris – ŉ Regte flambojante rissiepit (dogter)
Safraas – ŉ Regte grootprater en te groot vir sy skoene (seun)
Waylon – Hy is oorgewig en is Safraas se pêl. Hy is die stut in die rugbyspan (seun)
Jolandi en Mandi – Tweeling (dogters)
Dis belangrik dat die kinders vlot Afrikaans kan praat. Vir meer inligting in verband met die oudisies kontak die span deur ŉ e-pos te stuur na [email protected].
Mia · 4 jare gelede
my naam is mia van schalkwyk ,ek is 15 jaar oud ,maar baie mense skat my 12 omdat ek redelik klein is ? . Dis my droom om eendag n suksesvolle aktrise te word kan ek asseblief n foto van myself stuur? Groete mia .
Soos genoem in die berig, stuur gerus ‘n e-pos na die span wat die rolprent gaan vervaardig by [email protected].
Sterkte met jou groot droom!
Adele de Kock · 4 jare gelede
Goeie dag, ek het van my foon af ook email gestuur met foto’s aangeheg van albei my seuns, alhoewel hul nie in die ouderdoms getalle nou val, hoop ons vir ‘n geleentheid in die toekoms.